
R E F E R A T  D E  A P R O B A R E
privind  aprobarea  prețurilor de referință pentru masa lemnoasă pe picior care se recoltează din fondul forestier, proprietatea publică a Municipiului Brad, 
precum și a Listei de partizi pentru anul de producție 2026



Prin Hotărârea Guvernului nr. 715/2017, actualizată,  cu modificările și completările ulterioare,  s-a aprobat Regulamentul de valorificare a masei lemnoase din fondul forestier proprietate publică. 
Acesta reglementează modul de valorificare a masei lemnoase în condiţii de eficienţă maximă (valorificare superioară) pentru întreaga masă lemnoasă extrasă atât din fondul forestier de stat, cât şi din fondul public al unităţii administrativ – teritoriale. 
	Prin adresa nr.10460/04.12.2025, înregistrată la Primăria Municipiului Brad sub nr. 51890/08.12.2025, Direcția Silvică Hunedoara - Ocolul Silvic Brad, a înaintat spre aprobare prețurile de referință aferente anului de producție 2026, pe specii, pe grade de accesibilitate, sortimente și natura produsului pentru masa lemnoasă provenită din fondul forestier proprietatea publică a Municipiului Brad.   
	Conform prevederilor art. 1 lit. r) din  Regulamentul de valorificare a masei lemnoase din fondul forestier proprietate publică, aprobat prin Hotărârea de Guvern nr. 715/2017, actualizată, cu modificările și completările ulterioare ,,[...] preţul de referinţă se aprobă, pentru fiecare an de producţie, […] de proprietar pentru masa lemnoasă provenită din fondul forestier proprietate publică a unităţilor administrativ-teritoriale; preţul de referinţă poate fi revizuit o singură dată în cursul unui an […]”. 
	Prețul de referință reprezintă prețul unui metru cub de masă lemnoasă pe picior care se recoltează din fondul forestier, stabilit în condiții de piață, în funcție de specie sau grupă de specii, de gradul de accesibilitate, de sortiment, natura de produs și se utilizează pentru calculul prețului Actului de Punere în Valoare (APV).    
	Prețul de APV, conform prevederilor  art. 1 lit. s) din același act normativ este ,,preţul mediu al masei lemnoase cuprinse într-un act de punere în valoare - APV, exprimat în lei/mc volum brut, rezultat prin aplicarea preţurilor de referinţă prevăzute la lit. ,,r”, aferente sortimentelor dimensionale, lemnului de foc şi cojii, ponderate cu cantităţile acestora”.          
	Astfel, am inițiat prezentul proiect de hotărâre prin care am propus aprobarea preţului de referinţă pe specii, pe grade de accesibilitate, sortimente și natura produsului pentru masa lemnoasă provenită din fondul forestier proprietatea publică  a Municipiului Brad, pentru anul de producție 2026, astfel: 



 
-  Gradul I de accesibilitate: < 250 m, conform Anexei nr. 1 la proiectul de hotărâre;  
- Gradul II de accesibilitate: între 251 - 500 m, conform Anexei nr. 2 la proiectul de hotărâre;   
- Gradul III de accesibilitate: între 501 - 1.000 m, conform Anexei nr. 3 la proiectul de hotărâre;  
- Gradul IV de accesibilitate: între 1.001 - 1.500 m, conform Anexei nr. 4 la proiectul de hotărâre;  
- Gradul V de accesibilitate: >1.500 m, conform Anexei nr. 5 la proiectul de hotărâre. 
	De asemenea, sunt întocmite și atașate listele de partizi pentru anul de producție 2026, conform Anexelor nr. 6 și nr. 7 la proiectul de hotărâre.
În contextul celor de mai sus supun spre dezbatere și aprobare plenului Consiliului Local al Municipiului Brad proiectul de hotărâre în forma prezentată.	
Invoc în susţinerea propunerii mele prevederile art. 1 lit. r) și lit. s), art. 4  și art. 6 din Regulamentul de valorificare a masei lemnoase din fondul forestier proprietate publică aprobat prin H.G. nr. 715/2017, actualizată, cu modificările și completările ulterioare, ale art. 129 alin. (1), alin. (2)  lit. c) și lit. d), alin. (7) lit. s) din O.U.G. nr. 57/2019 privind Codul administrativ, cu modificările şi completările ulterioare, precum și ale Legii nr. 554/2004 a contenciosului administrativ, cu modificările și completările ulterioare.

